Translate the text from Welsh to English.



 
Ar Ddiwrnod Rhyngwladol y Menywod, ymrwymodd y Prif Weinidog, Carwyn Jones, i sicrhau bod Cymru yn arwain y ffordd o ran cydraddoldeb rhywiol a chomisiynodd adolygiad cyflym o'r hyn sydd angen ei wneud er mwyn rhoi hwb o’r newydd i waith Llywodraeth Cymru. 

Roedd adroddiad Chwarae Teg, sef y cam cyntaf mewn adolygiad dwy ran, yn archwilio polisïau cydraddoldeb rhywiol Llywodraeth Cymru ac yn eu hystyried ar y cyd ag enghreifftiau o'r arferion byd\-eang gorau a gyflwynwyd yn adroddiad Canolfan Polisi Cyhoeddus Cymru. 

Er bod Cymru wedi cyflawni llawer, nododd yr adolygiad bod anghydraddoldeb rhwng y rhywiau yn parhau i fod yn nodwedd ystyfnig o fywyd yng Nghymru. Mae adroddiad heddiw yn nodi'r sylfaen ar gyfer newid yn seiliedig ar dair thema allweddol: Gweledigaeth ac Arweinyddiaeth, Polisi Ymarferol ac Atebolrwydd a Chraffu Allanol. 

Gweledigaeth ac Arweinyddiaeth \- er bod yr adroddiad yn nodi bod gan Gymru ddeddfwriaeth flaenllaw, mae angen gwneud mwy er mwyn gwneud y mwyaf ohoni ac i gael mwy o effaith. Mae gan Lywodraeth Cymru rôl bwysig i'w chwarae hefyd drwy ddangos esiampl fel cyflogwr a lluniwr polisi er mwyn hybu newid sy'n para.

Mae Polisi Ymarferol yn edrych ar y ffordd y mae Llywodraeth Cymru yn llunio ac yn rhoi polisïau a deddfwriaeth ar waith. Nododd yr adroddiad feysydd arfer da a gwnaeth argymhellion ynghylch sut y gellir gwneud hyn yn fwy cyson. 

Mae Atebolrwydd a Chraffu Allanol yn nodi y croesawir craffu allanol a bod craffu effeithiol yn hybu newid mewn ymddygiad. Mae'r adroddiad yn nodi bod lle i gryfhau ac integreiddio'n well y dulliau atebolrwydd presennol ar draws y fframwaith deddfwriaethol a rheoleiddio.

Bydd Cam Dau'r adolygiad yn ystyried yr heriau hyn ac yn datblygu amcanion clir, targedau mesuradwy a goblygiadau ariannol eu hargymhellion.

Dywedodd y Prif Weinidog, Carwyn Jones:


> "Mae adroddiad Chwarae Teg yn rhoi goleuni ar y pethau y mae angen i ni eu gwella ac sy'n ein herio i wneud pethau'n well. Mae hefyd yn cyflwyno cyfleoedd cyffrous am newid ac rwy'n falch i ddweud fod fy Nghabinet yn cytuno â'r adroddiad ac wedi ymrwymo i sicrhau bod cydraddoldeb rhywiol yn cael ei integreiddio mewn polisïau ac wrth wneud penderfyniadau. 
> 
> "Mae angen newid os yw Cymru am arwain y ffordd o ran hawliau menywod a chydraddoldeb rhywiol. Fel mae'r adroddiad yn nodi, mae gennym ddeddfwriaeth flaenllaw ar waith eisoes ac mae ychydig o gynnydd wedi ei wneud, ond mae angen i ni fod yn fwy uchelgeisiol os ydym am fod yn Llywodraeth Ffeministaidd ac am wella bywydau menywod a merched.

Dywedodd Arweinydd y Tŷ, Julie James:


> "Mae'r adroddiad hwn yn her uniongyrchol a phwysig i ni \- dyma roeddem yn ei ddisgwyl ac am ei weld. 
> 
> "Mae'r adroddiad yn dechrau gofyn y cwestiynau y mae angen inni eu gofyn i ni’n hunain ac ystyried yr hyn y gallwn ei wneud i gryfhau'r datblygiadau i gyflawni cydraddoldeb rhywiol. Mae gweledigaeth ac arweinyddiaeth yng Nghymru i wella cydraddoldeb rhywiol ac i rymuso menywod; fodd bynnag, mae angen eu cryfhau. Gallwn wneud yn well, ac fe wnawn ni hynny."







Translation:


 
On International Women’s Day, First Minister Carwyn Jones committed to make Wales a world leader in gender equality and commissioned a rapid review to bring new impetus to the Welsh Government’s work. 


Chwarae Teg’s report, which is the first phase of a two\-part review, examined the Welsh Government’s gender equality policies and considered them alongside examples of global best practice presented in the WCPP’s report.


The review found that, while much has been achieved in Wales, gender inequality remains a stubborn feature of Welsh life. Today’s report lays the foundation for change based on three key themes: 


Vision and Leadership \- while the report found Wales has some world leading legislation, more must be done to maximise its full potential to have a greater impact. The Welsh Government also has an important role to play in leading by example as both an employer and a policy\-maker to drive lasting change. 


Policy in Practice looks at the way the Welsh Government designs and implements policies and legislation. The report has identified areas of good practice and made recommendations about how this can be delivered more consistently. 


External Scrutiny and Accountability finds that external scrutiny is welcomed and that effective scrutiny drives behaviour change. The report identifies that there is scope to strengthen accountability across the legislative and regulatory framework.


Phase Two of the review will consider these challenges and develop clear objectives, measurable targets and financial implications of their recommendations. 


First Minister Carwyn Jones said:



> “Chwarae Teg’s report shines a light on the things we need to improve and challenges us to do better. It also presents exciting opportunities for change and I am proud to say that my Cabinet has signed up to the report and has committed to integrating gender equality into policy and decision making. 
> 
> 
> “Change needs to happen if Wales is going to become a world leader in women’s rights and gender equality. As the report says, we already have world\-leading legislation in place and some progress has been made, but we must be more ambitious if we want to become a Feminist Government and improve the lives of women and girls.”


The Leader of the House, Julie James, said:



> “This report is a direct and significant challenge to us \- this is just what we expected and wanted. 
> 
> 
> “The report begins to pose the questions we need to ask ourselves and consider what we can do to strengthen the building blocks for achieving gender equality. There is vision and leadership in Wales to advance gender equality and women’s empowerment; however, it needs to be strengthened. We can and will do better.”